|  |  |
| --- | --- |
| Majandus- ja Kommunikatsiooniministeerium  Monika Korolkov  [monika.korolkov@mkm.ee](mailto:monika.korolkov@mkm.ee)  Elering AS  Priit Heinla  [priit.heinla@elering.ee](mailto:priit.heinla@elering.ee) | *kuupäev digiallkirjas* |

****Ettepanek lepingu muutmiseks****

**Skepast&Puhkim OÜ esitab hankelepingu nr 1.2-7/148 punktide nr 2.3, 9.3.3 ja 9.3.4 alusel ettepaneku täiendavate kulude tasustamiseks reservi arvelt ning ajagraafiku pikendamiseks.**

**Planeeringu lähteseisukohtade ja KSH programmi koostamise käigus selgus vajadus koostada kalastiku eksperthinnang. Hankes oli ette nähtud uuringute nimekiri, mis oli eeldatav ja baseerus varasemate projektide kogemustele. Uuringute nimekirjas ei olnud hanke osana välja toodud kalastiku eksperthinnangut ega uuringu välitöid.**

**Iga planeeringu ala on omanäoline ja planeeringu esimene etapp on alati lähtematerjalide läbi töötamine ning selle põhjalt konkreetse uuringuvajaduse määramine, mis lähtus just selle projekti alast ning eripäradest. Kirjeldasime oma pakkumuses, et välitööde vajadust tuleb eraldi hinnata ja kui vajadus tekib, tuleb need eraldi tellida. Oleme tänaseks jõudnud etappi, kus võimalike visandatud trassikoridoride osas on alusuuringud tehtud ja mh on kaasatud kalastiku ekspert, kes on olemasolevad andmed läbi töötanud ning andnud esmase eelistuse trassikoridoride osas (vt Lisa 1).**

**Tartu Ülikooli Eesti mereinstituudi ihtüoloog Heli Šiplev on oma eksperthinnangus välja toonud, et praeguste teadmiste juures kindlat välistust ühegi trassialternatiivi puhul kalastiku seisukohalt ei ole, seda juhul kui valitud trassialternatiiv ei läbi merisiia koelmuid või ehitustööde ajal ei põhjustata koelmute kattumist setetega, kuna merisiig on kõrgendatud tähelepanu vajav liik. Samuti on** ihtüoloogia ja kalanduse teadur Redik Eschbaum kinnitanud, et kui teiste kalaliikide puhul ei ole asi nii kriitiline, sest kevadise ehituspiirangu ajaga saab paigalduse mõju leevendada ja enamiku liikide puhul leidub koelmuid laiemal alal, siis ohustatud merisiia puhul on koelmualad piiratud üksikute liigi jaoks sobivate asukohtadega, mida kahjustada ei tohi.

Eschbaum kaardistas merekaarte ja ortofotosid kasutades potentsiaalsed siiakoelmute asukohad (siiakarid): Väikeses väinas on potentsiaalne koelmukoht ülemise kaabli juures, Pädaste lahes on samuti paar potentsiaalset kari, Muriste all on potentsiaalne koelmu Jaanussäärest kagus, Tüminga säärest lõuna-kagus suunas ja Paatsalus mõned karid Kuradisäärest lõunas ja Kakrarahust läänes ning Küti jõe suudmealal. Seega kõigil hetkel välja pakutud trassialternatiivide rannikuvetes. Seetõttu välitööd on vältimatud ja siiakoelmute piirkonnad on mõistlik välistada võimalikult varajases staadiumis.

**Merisiia koelmuala uuringu metoodika on nakkevõrkudega püük siia kudeajal ja pumbasüsteemi kasutamine marjaproovide kogumiseks merepõhjalt peale kudemisperioodi lõppu. Kuna sügisel on ka teisi plaanilisi välitöid, välitöödeks vajalikku tuulevaikset ilma on sügistalvel napilt ja päevad on lühikesed, saab peale kudemisperioodi lõppu need potentsiaalsed koelmud, mis nakkevõrkudega on uurimata jäänud, inventeerida, kasutades pumbasüsteemi marjaproovide kogumiseks merepõhjalt. Siig koeb novembris, kuni detsembri alguseni. Sellel perioodil saab läbi viia võrgupüüke. Kui jääd ei tule, saab välitöid jätkata pumbasüsteemiga, kui tuleb kohe kandev jää, siis tuleb töid teha jää pealt, kuid see on keerulisem. Pumbasüsteemiga kogutud proovide puhul on kriitiline teema jää moodustumine. Tööde teostamiseks peab olema kas jäävaba vesi või piisavalt tugev jää, nõrga jääga töid teostada ei saa. Pumbasüsteemiga kogutud proovide läbivaatamine laboris kestab umbes kuu ning sisaldab merepõhjast kogutud materjalist, mis sisaldab väikseid anorgaanilisi ja orgaanilisi osakesi, siiamarja otsimist.**

**Tegemist on töö käigus tekitatud ettenägematu olukorraga, kus REP-i asukohavaliku hinnanguks vajalik sisend, millega pakkuja on arvestanud, pole piisav. Pakkuja hinnangul on tegu täiendava tööga, mille tasumine on lepingu alusel ette nähtud reservi arvelt.**

**Hankelepingus ette nähtud reserv on 30% ehk 389 988€, millele lisandub käibemaks. Pooled on 27.12.2024, 31.03.2025 ja 03.09.2025 kokku leppinud lepingu muudatustes, millega kasutatakse reservi merepõhja elustiku ja -elupaikade väliuuringu ning linnustiku väliuuringu, samuti Natura elupaigatüüpide väliuuringud tellimiseks ja kogumaksumusega kokku 309 075€, millele lisandub käibemaks. Seega on järelejäänud reservi summaks 80 913€, millele lisandub käibemaks. Merisiia koelmualade väliuuringu kogumaksumus on 7 400€, millele lisandub käibemaks. Seega jääb täiendavate tööde maksumus ettenähtud reservi sisse.**

**Lepingu punkti nr 2.4 alusel jäävad pakkumuses esitatud meeskonnaliikmete tunnihinnad hankelepingu perioodil fikseerituks ja on aluseks täiendavate tööde eest tasumisel. Lepingu punkti nr 9.3.4 alusel lähtutakse täiendavate tööde arvutamisel messkonnaliikmete tunnihindadest ja lisanduvatest põhjendatud kuludest näiteks välitööde teostamiseks.**

**Lähtudes eeltoodust on kalastiku välitööde kogumaksumus arvutatud järgnevalt:**

**• Välitöödel on arvestatud 3 eksperdi 2 välitööpäevaga 3 alal (Paatsalu-Muriste, Muhu-Väike väin, Saastna laht), laboritöö ja aruande koostamine – 6 750€ + km**

**• KSH juhteksperdi poolne projektijuhtimine 50€/h \* 13h = 650€ + km**

**Kokku: 7 400 € + km**

**Ettepanekus välja toodud välitööd on võimalik teostada sesoonsusest tulenevalt veel käesoleva 2025. aasta novembris ja detsembris, laboritööd 2026. aasta algul ning lõplik aruanne valmib märtsi lõpuks. Kuigi vastavalt 01.10.2025 progressikoosolekul kokku lepitule jätkub planeerimisprotsess (vahetulemuste avalikustamine) vastavalt 03.09.2025 kokku lepitud 07.05.2024 sõlmitud hankelepingu nr 1.2-7/148 muutmise kokkuleppes nr 3 ajagraafikule ning merisiia koelmualade väliuuring koostatakse paralleelselt on vajalik trassialternatiivide võrdluse ja mõjude hindamise aruande koostamise, sh eskiisprojekti terviku kokkupaneku tähtaega sõltuvalt merisiia uuringu tulemustest nihutada, mille tulemusel nihkuvad ka kõik ülejäänud tegevuste tähtajad. Täpsustatud ajakava koos muudatusettepanekutega vt Lisa 2.**

**Lugupidamisega**

***/digitaalselt allkirjastatud/***

**Anni Konsap**

**Tegevjuht**

**Lisa 1. Kalastiku eksperthinnang**

**Lisa 2. Ajakava\_muudatustega**